איתמר מגיע לספר לאביו את האמת על התאונה אך נתקל בבנציון שיודע את האמת אבל לא רוצה שהיא תצא לאור.
מיכאל מבקש מנועה לשמור בסוד את השיר ונועה מסכימה אך בעקבות זה משקרת לאיתמר על הנעשה אמש.
ליה מנסה לגרום לאיתמר להבין שנועה משקרת לו אך איתמר בשלו.
מיכאל צריך את נועה בשביל להקליט את השיר אבל נועה קבעה דייט עם איתמר. נועה מבינה שזה ממש חשוב למיכאל שהיא תהיה איתו ומחליטה לשקר לאיתמר שהיא חולה מה שהיא לא יודעת זה שרגע אחרי שהיא אמרה לו שהיא חולה הוא ראה אותה ואת מיכאל יוצאים מהבית שלה. איתמר עצבני חוזר לבית שלו ומראה לליה את הטופס שמראה שנועה לא התקבלה לבית ספר.
ליה נעזרת בחוטי ומגלה את האמת על אביה. איתמר מגלה את האמת על השיר אבל לא מספר לנועה על זה שאביה שיקר לה ואת מה שהוא עשה.
ליה רואה את מיכאל ונועה מתקרבים, מתעצבנת ומספרת לנועה את האמת כולל זה שאיתמר סיפר לה את זה.
נועה כועסת על איתמר ועל אביה ולא מוכנה לדבר עם שניהם.
חוטי ותותי עצבנים גם הם על איתמר.
נועה וירדן הולכות לאמצע שומקום ופותחות בקבוק שקבור בחול שבבקבוק כתוב כל מיני דברים שלהם מלפני שנתיים. כיו על החלום של נועה לביות זמרת ורקדנית נועה עדיין לא מאמינה בעצמה. דדי וירדן לוקחים את נועה לפיצריה ששם מחכה לה הפתעה דדי הכין לה מצגת עם רגעים שלה שרה ורוקדת מאז שהיא הייתה קטנה ירדן בן ודדי גורמים לנועה להבין שהיא צריכה לעשות משהו. נועה לוקחת את המילים שהיא כתבה מלפני שנתיים וממציאה להם מנגינה איתמר מגיע אל נועה דרך החלון של הדלת ומספר לה את האמת.
נועה עדיין לא סולחת לו איתמר וחברים נוספים של נועה עוזרים לה והיא עושה אודישן על דעת עצמה אך מתקבלת.
היריבות בין מיכאל לאיתמר על נועה עולה שלב. מיכאל אומר לאיתמר שהוא לא מוכן לוותר על נועה איתמר משיב אותו הדבר. נועה כותבת שיר לערב במה פתוחה ואיתמר מעדיף לחיות באשליות שזה עליו. איתמר מדבר עם נועה ונועה חושבת שהוא כועס על כולם בלי סיבה אבל היא לא יודעת את האמת. איתמר עושה הפסקת חיבוקים והפסקת סליחות כדי להראות לנועה שהוא באמת אוהב אותה. הם אמורים להיפגש בפיצריה בערב אבל שם מיכאל מגיע ומנשק את נועה בלי לדעת שאיתמר רואה הכל.
מיכאל ואיתמר בריב ונועה לא בטוחה בהחלטות שלה.
מיכאל מציג בפני גיא פינס את נועה.
שידור הסדרה.
צילומי העונה השנייה של הסדרה נערכו בזמן שידור העונה הראשונה. הצילומים לעונה השנייה הסתיימו בתחילת פברואר 2018 והיא עלתה לשידור ב-1 ביולי 2018. העונה השלישית שצולמה החל מאוגוסט 2018, עלתה לאוויר ב-3 בפברואר 2019
במאי 2018 פורסם כי לסדרה מתוכננת עונה רביעית. העונה צולמה ממרץ 2019 ועלתה לשידור ב-1 ביולי 2019. ביולי 2019 פורסם כי לסדרה מתוכננת עונה חמישית, שתצולם בחודשי פברואר-מרץ 2020. הצילומים נדחו, ככל הנראה בגלל התפרצות נגיף הקורונה בישראל, והחלו ביוני 2020. הסדרה סיימה את שידוריה לאחר 5 עונות ו-114 פרקים.
כפולה: המופע.
לאור הצלחת הסדרה, ב-9 באוגוסט 2018 הוצג פעמיים בהיכל מנורה מבטחים מופע בשם "כפולה: המופע". במופע הופיעו רוב שחקני הסדרה, ושרו בו שירים מהסדרה, שירים של הזמרת נועה קירל ועוד.
עלילת המופע: המופע הוא המשך ישיר של הפרק האחרון של העונה השנייה של הסדרה. במהלך הופעה לשופטי גראמי, אנשים בעלי מסכות לבנות חוטפים את פוקי וקוקי, ועושים תחבולות בשביל להרוס את המופע. הסיבה לכך היא שהם חושבים שנועה קירל רצחה את ליבי עומר, בעקבות כך נועה הייתה צריכה להתחפש לליבי עומר פעם נוספת.
שירי המופע והמבצעים:
מעורבבים.
באוגוסט 2018 נוצר קרוס אובר לסדרה בשם "מעורבבים", המשלב את הדמויות של כפולה עם הדמויות של "שכונה", "אילת" ו"נעלמים".
תבנית בילינארית
The Irish Times
תאגיד השידור השוודי
+Sveriges Television (נקרא גם SVT) הוא גוף השידור הציבורי הלאומי של שוודיה. תאגיד השידור השוודי ממומן מאגרת טלוויזיה שמשלמים כל בעלי מקלטי הטלוויזיה בשוודיה; גובה האגרה נקבע בידי הריקסדאג. תאגיד השידור הציבורי השוודי הוא חברה ציבורית מוגבלת, וניתן לתארו כארגון אוטונומי חופשי למחצה. יחד עם שני ארגוני השידור האחרים בשוודיה, Sveriges Radio ו-Sveriges Utbildningsradio, הוא אחראי על השידור הציבורי של שוודיה.
SVT שמר על מונופול בשידור היבשתי מתחילתו ב-1956 עד תחילת שידורי ערוץ הטלוויזיה המסחרי הראשון בשוודיה, TV4 ב-1992, ובמשך 36 שנים ערוצי הטלוויזיה היחידים בשוודיה בשידור היבשתי היו בבעלותו. לתאגיד היה גם מונופול בתחום הטלוויזיה באופן כללי, עד עליית הערוץ TV3 לאוויר בשנת 1987. כיום SVT היא עדיין רשת הטלוויזיה הגדולה ביותר בשוודיה, עם קהל של 36.4% מנתח הצפייה בשוודיה. האנה סטאר מכהנת כמנכ"ל הערוץ משנת 2014.
היסטוריה.
כאשר הרדיו החל לשדר בשוודיה בשנות ה-20 של המאה ה-20, בחרה הממשלה ליצור ארגון בסגנון דומה לזה של BBC. ארגון הרדיו הציבורי קיבל מונופול על שידורי הרדיו. החברה אורגנה כחברה ציבורית מוגבלת, Radiotjänst, בבעלות העיתונות (60%) ותעשיית הרדיו (40%). המדינה שידרה את הרדיו דרך הטלגרף. ביוני 1954 החלו שידורי הטלוויזיה בשוודיה.
התחלה.
ב-1956 החליט הריקסדאג באופן רשמי ששידורי הטלוויזיה יחלו. ב-4 בספטמבר 1956 הושקו שידורי הטלוויזיה הסדירים בשוודיה בידי שירות הרדיו.
ב-1957 החלו בשוודיה שידורים יומיים ושירות הרדיו שינה את שמו ל-"Sveriges Radio" בשיתוף האספה הכללית השנתית באוקטובר. במקביל לשינוי השם, שונה אופן הבעלות על הארגון - ארגונים שייצגו את הציבור הכללי בשוודיה זכו לייצוג של 40%, עסקים פרטיים החזיקו ב-20% והעיתונאים החזיקו ב-40% נוספים. ב-1967 שונה שוב אופן הייצוג ל-60% לציבור, וחלק העיתונות צומצם ל-20%.
מונדיאל 1958 נתפס לעיתים קרובות כאירוע שהביא לפריצת הטלוויזיה בשוודיה. לאחר שידור גביע העולם עלתה התוכנית 10,000-krone שהמטרה בה הייתה לזכות במקלט טלוויזיה. תוכנית החדשות הראשונה שודרה ב-2 בספטמבר 1958.
שירות הרדיו השוודי היה ממקימי איגוד השידור האירופי בשנת 1950. האירוויזיון הראשון בשוודיה נערך ב-1 ביוני 1958. ב-1 באוקטובר 1959 הוקם ארגון "חזון הצפון" בשיתוף פעולה עם ארגוני השידור הבאים: DR בדנמרק, NRK הנורווגי ו-YLE הפיני.
תחילת שידורי TV2.
דיון בנושא ערוץ טלוויזיה שני התרחש לכל אורך שנות ה-60. כתוצאה מכך, TV2 החל לשדר ב-5 בדצמבר 1969 במסגרת שירות הרדיו, אך בין שני הערוצים התרחשה תחרות ערה. במקביל, שתי תוכניות פרשנות חדשות הושקו: "עכשיו" ב-TV1 ו-"דיווח" ב-TV2.
1972 הייתה שנה שכללה שינויים נוספים. תוכנית החדשות של TV2 קמה לתחייה וחברת החדשות של שירות הרדיו החלה לשדר את מהדורת החדשות בשני הערוצים במקביל. המהדורה העיקרית שודרה ב-19:30 ושידורים קצרים יותר היו בשעות 18:00 ו-21:00. מהדורה זו שודרה במקביל משך עשרות שנים.
שידורי ניסיון בצבע התרחשו בשנת 1966. ב-1970 החלו שידורים בצבע באופן מלא. שוודיה בחרה להצטרף לתקן הטלוויזיה הצבעונית PAL האירופי. בשנת 1978 החל שידור הטלטקסט בשוודיה. ב-12 במרץ 1979 שודרה התוכנית הראשונה ללקויי שמיעה: יצירות אומנות מספרות. שם ערוץ הטלטקסט שונה ב-1995 ל-SVT Text.
הקמת SVT.
בשנת 1978 החליט הפרלמנט השוודי כי שירות הרדיו יוותר על שידורי הטלוויזיה שלו, שיעברו לידי ארגון חדש. החלוקה אכן בוצעה ב-1979.
השינוי נגרם בשל הרצון לבזר סמכויות ולהבטיח גיוון בתוכן. בפרלמנט רצו שהגיוון יגרום לרדיו להשתפר ולצאת מצילה של הטלוויזיה.
ב-1987 שינה SVT את אופי שידוריו, כאשר TV1 הפך לערוץ מבוסס על תוכן מסטוקהולם, ואילו תוכן מחוצה לה עבר לשידור ב-TV2, שכונה גם "ערוץ שוודיה".
ב-14 בנובמבר 1988 שונתה האיכות הטכנית של השידורים, כאשר השידורים עברו לתקן NICAM. באותה שנה, TV4 החל לשדר בשוודיה, ו-SVT החל לשדר בדרום פינלנד, הערוץ נקרא בהמשך SVT World.
תחילת התחרות.
עד סוף שנות ה-80, ערוצים TV1 ו-TV2 היו היחידים שהציבור השוודי יכול היה לצפות בהם על פי חוק, למעט אלו שהתגוררו בקרבת הגבול עם מדינות שכנות, ויכלו לקלוט שידורים מהן. במחצית השנייה של שנות ה-80 החלו רשתות הטלוויזיה בכבלים להתרחב בשוודיה, והמחוברים קיבלו סוף-סוף הזדמנות לצפות בערוצים לווייניים זרים רבים. ביניהם ערוצים סקיי ניוז הבריטי, BBC Prime, ערוץ NBC Europe, ערוץ יורוספורט ו-MTV.
ב-31 בדצמבר 1987 עלה לאוויר הערוץ הסקנדינבי TV3, שמומן מפרסום ושידר מלונדון. אולם הערוץ לא מצא חן בקרב הממשלה הסוציאל-דמוקרטית, ובוצעו כמה ניסיונות לאסור את השידורים באמצעות שינויי חקיקה ואף איסור על שימוש בצלחת לוויין. לפיכך, המונופול של SVT בטלוויזיה השוודית הופסק הלכה למעשה, אף שבתחילה הערוץ הגיע רק לחלק קטן ממשקי הבית השוודיים. בעקבות תחילת שידורי הערוץ, החל דיון בנושא שידור פרסומות בטלוויזיה היבשתית. ההצעה שנדונה עסקה במתן אפשרות לערוץ TV2 לשדר פרסומות, אך בסופו של דבר הוחלט להקצות תדר לערוץ חדש לחלוטין, הוא ערוץ TV4 שבשנת 1991 החל לשדר ברשת הארצית ולאחר מספר שנים נוספות, הפך לפופולרי יותר מ-TV1 ו-TV2, בעיקר הודות לשעשועון "בינגולוטו" שמשך את רוב הקהל השוודי בשנות ה-90.
במהלך שנות ה-90 אורגנו שוב ושוב ארגוני השידור הציבוריים בשוודיה כמה פעמים. ב-1992 החליט הריקסדאג כי יש לסגור את שירות הרדיו השוודי. SR, UR ו-SVT הפכו לשלוש חברות עצמאיות לחלוטין. בשנים 1994–1996 כל אחת מהן הייתה בבעלות קרן, עד שבשנת 1996 הוחלט כי שלוש החברות חייבות להיות בבעלות קרן משותפת.